SL Uradni list Evropske unije L 28/1

UREDBA KOMISIJE (EU) 2015/165

z dne 3. februarja 2015

o spremembi Priloge IV k Uredbi (ES) št. 396/2005 Evropskega parlamenta in Sveta glede mejnih vrednosti ostankov za mlečno kislino, Lecanicillium muscarium sev Ve6, hitosan hidroklorid in Equisetum arvense L. v ali na nekaterih proizvodih

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) ter zlasti člena 5(1) Uredbe,

ob upoštevanju naslednjega:

(1) Za mlečno kislino, Lecanicillium muscarium sev Ve6, hitosan hidroklorid in Equisetum arvense L. niso bile določene nobene posebne MRL niti niso bile snovi vključene v Prilogo IV k Uredbi (ES) št. 396/2005, zato se zanje uporablja privzeta vrednost 0,01 mg/kg iz člen 18(1)(b) navedene uredbe.

(2) Hitosan hidroklorid je odobren kot osnovna snov v skladu z Uredbo (ES) št. 1107/2009 Evropskega parlamenta in Sveta (2). Ob upoštevanju Izvedbene uredbe Komisije (EU) št. 563/2014 (3) Komisija meni, da je tovrstno snov primerno vključiti v Prilogo IV k Uredbi (ES) št. 396/2005.

(3) Equisetum arvense L. je odobren kot osnovna snov v skladu z Uredbo (ES) št. 1107/2009. Ob upoštevanju Izvedbene uredbe Komisije (EU) št. 462/2014 (4) Komisija meni, da je tovrstno snov primerno vključiti v Prilogo IV k Uredbi (ES) št. 396/2005.

(4) Mlečna kislina je odobrena kot osnovna snov v skladu z Uredbo (ES) št. 1333/2008 Evropskega parlamenta in Sveta (5). Ob upoštevanju Izvedbene uredbe (EU) št. 1129/2011 Evropskega parlamenta in Sveta (6) Komisija meni, da je tovrstno snov primerno vključiti v Prilogo IV k Uredbi (ES) št. 396/2005.

(5) Evropska agencija za varnost hrane (v nadaljnjem besedilu: Agencija) je glede Lecanicillium muscarium sev Ve6 ugotovila (7), da je njegova vključitev v Prilogo IV k Uredbi (ES) št. 396/2005 ustrezna.

(6) Iz ugotovitev Agencije in ob upoštevanju dejavnikov, ki vplivajo na odločitev, je razvidno, da ustrezne spremembe MRL izpolnjujejo relevantne zahteve iz člena 5(1) in člena 14(2) Uredbe (ES) št. 396/2005.

(7) Uredbo (ES) št. 396/2005 bi zato bilo treba ustrezno spremeniti.

(8) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

V Prilogo IV se po abecednem vrstnem redu dodajo vnosi: „mlečna kislina (2)“, „Lecanicillium muscarium sev Ve6“, „hitosan hidroklorid“ in „Equisetum arvense L.“.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 3. februarja 2015 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

(3) Izvedbena uredba Komisije (EU) št. 563/2014 z dne 23. maja 2014 o odobritvi osnovne snovi hitosan hidroklorid v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 156, 24.5.2014, str. 5).

(4) Izvedbena uredba Komisije (EU) št. 462/2014 z dne 5. maja 2014 o odobritvi osnovne snovi Equisetum arvense L. v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 134, 7.5.2014, str. 28).

(5) Uredba (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (UL L 354, 31.12.2008, str. 16).

(6) Uredba Komisije (EU) št. 1129/2011 z dne 11. novembra 2011 o spremembi Priloge II k Uredbi (ES) št. 1333/2008 Evropskega parlamenta in Sveta z vzpostavitvijo seznama Unije aditivov za živila (UL L 295, 12.11.2011, str. 1).

(7) Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo Lecanicillium muscarium sev Ve6, prijavljene kot Verticillium lecanii. EFSA Journal 2010; 8(1):1446. [str. 45]. doi:10.2903/j.efsa.2010.1446.